Sagen handler om, hvorvidt en afbetaling på en gældssaneringssag kan anses for en anerkendelse af det fulde krav eller kravet på restdividenden.
Ret: Retten i Svendborg (1. instans)
Faggruppe: Fogedsag — Almindelig fogedsag
Sagsemner: Pengekrav;

Retten i Svendborg







Den 4. september 2018 kl. 13.00 blev fogedretten sat i Retsbygningen af


Der blev foretaget FS 6-2340/2018 og FS 2339/2018

DANSKE BANK AS
Holmens Kanal 2
1060 København K
20906
mod





Ingen var mødt.

Tidspunktet for afsigelse af kendelsen var meddelt ved sagens optagelse
til kendelse.


Kendelse

Efter forældelseslovens $ 15 afbrydes forældelse når skyldner
udtrykkeligt eller ved sin handlemåde anerkender sin forpligtigelse.
Betaling af renter 0g afdrag anses for en handlemåde; hvorved en
forpligtigelse kan anerkendes. I det foreliggende tilfælde er det alene
betalingen af afdrag den 7. april 2008, der påberåbes til støtte for
afbrydelse af forældelsen; 0g sagen er indbragt for fogedretten kort før,
der var gået 10 år fra denne betaling.

Spørgsmålet i sagen er herefter, hvilken gæld afdragsbetalingen den
anførte dato kan anses for en anerkendelse af. Det relevante valg skal
foretages mellem kravet på restdividenden og kravet på restgælden efter
den oprindelige fordring.

På tidspunktet for betalingen bestod kravet på den oprindelige fordring
ikke; Kravet på restdividenden bestod. Det lægges i mangel af
modstående oplysninger til grund, at betalingen den anførte dato
fremtrådte som et afdrag på gældssaneringsdividende.

Der forelå som altid i gældssaneringssager en mulighed for, at
gældssaneringskendelsen efter konkurslovens $ 229 kan ophæves med
den konsekvens, at den oprindelige gæld genopstår . Betingelserne
derfor var imidlertid ikke opfyldt på tidspunktet for afdragsbetalingen;
0g spørgsmålet havde da slet ikke aktualitet.

Der ikke oplyst omstændigheder i øvrigt, som kan medføre, at denne
betaling da skulle være ment som eller da med føje har kunnet opfattes
som en anerkendelse af, at kreditor da havde krav på restgælden i følge
den oprindelige fordring.

Handlemåden kan herefter ikke anses for at rumme andet end en
anerkendelse af kravet på den resterende dividende.

Der er ikke gjort andre forhold gældende, som skulle kunne føre til, at
gælden ikke er forældet.

Herefter anses kravet på restgælden efter den oprindelige fordring for
forældet.

Kravet på restdividenden er ikke opgjort. Sagen nægtes derfor fremme.


Thi bestemmes:

Forretningen nægtes fremme.

Sagen sluttet.

Fogedretten hævet.